als_Latn dik_Latn tur_Latn
Kryetari i opozitës pret delegacionin e Bankës Botërore
Lideri i opozitës, Lulzim Basha i tha delegacionit të Bankës Botërore se treguesit ekonomikë e fiskalë në vend po përkeqësohen. Basha tha se rritja e nivelit të borxhit publik, rritja e pasigurisë, ndalja e investimeve publike dhe intimidimi i investimeve private, përmes arbitraritetit qeveritar dhe shkeljes së ligjit, po bëjën që ekonomia të të jetë në rënie, ndërsa papunësia po rritet. Kreu demokrat ngriti edhe shqetësimin se qeveria ka dështuar në mbledhjen e të ardhurave, pavarësisht se ka rritur taksat dhe akcizat
Kryetari i Partisë Demokratike, Lulzim Basha, priti dje në një takim një delegacion të Bankës Botërore kryesuar nga zëvendëspresidentja për Europën dhe Azinë Qendrore, Laura Tuck, dhe ndau me ta shqetësimin e opozitës për përkeqësimin e treguesve ekonomikë e fiskalë, për mungesën e transparencës dhe pasigurinë që ka krijuar në vend mos sundimi i ligjit.
Duke analizuar zhvillimet në ekonomi të këtyre 9 muajve, z.Basha tha se rritja e nivelit të borxhit publik, rritja e pasigurisë, ndalja e investimeve publike dhe intimidimi i investimeve private përmes arbitraritetit qeveritar dhe shkeljes së ligjit kanë kontribuar në rënien e rritjes ekonomike dhe shtimin e papunësisë.
Megjithë rritjen e taksave dhe akcizave, Basha tha se qeveria ka dështuar në objektivat e shpallura të mbledhjes së të ardhurave. Duke iu referuar vetë buxhetit dhe planit të ekzekutivit, që parashikon mbledhjen e 40 miliardë lekëve, faktet tregojnë se me ecurinë e deri sotme nuk arrihet as gjysma e kësaj shifre.
Duke iu referuar raporteve të insitucioneve finaciare të cilat konstatojnë në vijimësi se ka rënie të kreditimit, konsumit dhe punësimit, kryetari i opozitës theksoi domosdoshmërinë e përballjes me realitetin dhe jo për humbjen në propagandë apo falsifikim të të dhënave siç po bën aktualisht qeveria për konsum mediatik. “Në të kundërt, pasojat do të bëhen gjithmonë e më të rënda dhe të papërballueshme për qytetarët dhe vendin”, theksoi zoti Basha.
Shumë shqetësuese e cilësoi kryetari i opozitës edhe mungesën e transparencës nga ana e qeverisë përsa i përket vendimmarrjes në tërësi dhe prokurimeve publike në veçanti, çka dëshmon për rritje të informalitetit dhe korrupsionit.
Z.Basha informoi delegacionin e Bankës Botërore për shqetësimin që ka krijuar në vend shkelja e ligjit nga ana e qeverisë, dhe moszbatimi i vendimit të gjykatave.
Duke u ndalur tek shkelja e Kushtetutës, në rastin e moszbatimit të ligjit për nëpunësin civil, Basha tha se pasojat ishin dramatike për vendin pasi mundësuan një spastrim masiv në administratë çka solli rreth 8 mijë burra dhe gra, specialistë e profesionistë që mbeten pa punë.
Delegacioni i lartë i Bankës Botërore u njoh edhe me një tjetër zhvillim negativ për demokracinë në vend, që ka të bëjë me përpjekjet e vazhdueshme të qeverisë për kapjen e institucioneve të pavarura. Përfaqësuesit e Bankës Botërore e vlerësuan shkëmbimin e informacionit dhe pikëpamjeve me opozitën e vendit dhe u shprehën të gatshëm për të mbajtur një dialog të vazhdueshëm me Partinë Demokratike.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn